REPUBLIKA SRBIJA

NARODNA SKUPŠTINA

Odbor za pravosuđe, državnu

upravu i lokalnu samoupravnu

07 Broj: 06-2/286-21

12. juli 2021. godine

B e o g r a d

**Z A P I S N I K**

**19. SEDNICE ODBORA ZA PRAVOSUĐE, DRŽAVNU UPRAVU**

**I LOKALNU SAMOUPRAVU, ODRŽANE 6. JULA 2021. GODINE**

Sednica je počela u 9,30 časova.

Sednicom je predsedavala Biljana Pantić Pilja, zamenica predsednika Odbora.

Sednici su prisustvovali članovi Odbora: Velibor Milojčić, Dejan Kesar,Nebojša Pavlović, Nenad Baroš, Đorđe Dabić, Jelena Žarić Kovačević, Daniel Đivanović, Toma Fila i Sanja Jefić Branković.

Sednici su prisustvovali i: Bratimir Vasiljević zamenik člana Sanje Lakić, Marijan Rističević zamenik člana Đorđa Komlenskog i Dubravka Kralj zamenik člana Vladana Zagrađanina.

Sednici nisu prisustvovali članovi Odbora: Vladimir Đukanović, doc.dr Mihailo Jokić, dr Aleksandar Martinović, i Dragan M. Marković niti njihovi zamenici.

Sednici je prisustvovala: Zorana Delibašić, izborni član Visokog saveta sudstva iz reda sudija.

Zamenica predsednika Odbora je stavila na glasanje, a članovi i zamenici članova Odbora su **jednoglasno** utvrdili sledeći

D n e v n i r e d:

1. Razmatranje Predloga odluke o izboru predsednika sudova, koji je podneo Visoki savet sudstva (broj 119-1015/21 od 09. juna 2021. godine).

**PRVA TAČKA –** Razmatranje Predloga odluke o izboru predsednika sudova, koji je podneo Visoki savet sudstva (broj 119-1015/21 od 09. juna 2021. godine).

Zorana Delibašić je upoznala prisutne sa izbornim postupkom u vezi sa izborom predsednika sudova koji je sproveo Visoki savet sudstva i izrazila uverenje članova izborne komisije da su za predsednike sudova izabrani kvalitetni kandidati.

Zamenica predednika Odbora je otvorila raspravu u vezi sa ovom tačkom dnevnog reda, pa kako se niko nije javio za reč, zaključila je raspravu i stavila na glasanje predlog da Odbor konstatuje da je Visoki savet sudstva podneo Predlog odluke o izboru predsednika sudova kao ovlašćeni predlagač u skladu sa članom 71. stav 1. Zakona o sudaijama i članom 201. Poslovnika Narodne skupštine Republike Srbije, te da predloži Narodnoj skupštini da prihvati Predlog odluke o izboru za predsednika Apelacionog suda u Kragujevcu, Višeg suda u Pančevu i Privrednog suda u Beograu.

Članovi i zamenici članova Odbora su **jednoglasno** prihvatili navedeni predlog.

Zamenica predsednika Odbora je predložila da za izvestioca Odbora na sednici Narodne skupštine bude određen Đorđe Dabić, član Odbora.

Članovi i zamenici članova Odbora su **jednoglasno** prihvatili navedeni predlog.

Sednica je završena u 9,40 časova.

SEKRETAR PREDSEDNIK

Sanja Pecelj Vladimir Đukanović